stanford-oval/wikipedia huggingface dataset:
Astara

Astara tarkoittaa seuraavia asioita:
Astara, kaupunki Azerbaidžanissa
Astara, kaupunki Iranissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Astara”, voi hakea sivunnimihaulla, laajalla sivunnimihaulla tai tekstihaulla.
Aunuksen kuvernementti

| Aunuksen kuvernementti Олонецкая губерния |
| --- | --- |

 Vaakuna
 Aunuksen kuvernementti Venäjän kartalla 1914.
Valtio:   Venäjä
Perustettu:  1801
Lakkautettu:  1922
Hallinto:  
 – hallinnollinen keskus:  Petroskoi
Pinta-ala  (114 929,6 neliövirstaa):  130 801 (1914) km²
Väkiluku (1897):  364 156
Kuvernementin kihlakunnat Äänisjärven (valkoinen) ympärillä: Vihreällä Petroskoin kihlakunta, siitä myötäpäivään Poventsan, Puudosin, Kargopolin, Vytegran, Lotinapellon ja Aunuksen kihlakunnat
Aunuksen kuvernementti (ven. Оло́нецкая губе́рния, Olonetskaja gubernija) oli Venäjän keisarikunnan hallinnollinen alue Karjalassa ja Luoteis-Venäjällä Äänisjärveä ympäröivillä alueilla. Kuvernementti perustettiin 1801 ja lakkautettiin 1922. 1920 perustettu Karjalan työkansan kommuuni ja sitä 1923 seurannut Karjalan autonominen sosialistinen neuvostotasavalta sijoittuivat osittain entisen kuvernementin alueelle.
Kuvernementin alue käsitti pääosan nykyisen Karjalan tasavallan eteläpuoliskosta  sekä Laatokan itäpuolisia alueita nykyisellä Leningradin alueella ja laajoja alueita Äänisen itäpuolelta nykyisillä Arkangelin ja Vologdan alueilla.  Kuvernementin pinta-ala oli 130 000 neliövirstaa. Vuonna 1896 kuvernementissa oli 376 102  asukasta, näistä 62 695 oli karjalaisia, 19 917 vepsäläisiä (tšuudeja) ja 2 666 suomalaisia.
Kuvernementin pääkaupunki oli Petroskoi. Kuvernementti jakautui seitsemään kihlakuntaan, jotka oli nimetty niiden keskuskaupunkien mukaan.
| Kihlakunta | Hallintokeskus |
| --- | --- |
Aunuksen kihlakunta: Aunus
Kargopolin kihlakunta: Kargopol
Lotinapellon kihlakunta: Lotinapelto
Petroskoin kihlakunta: Petroskoi
Poventsan kihlakunta: Poventsa
Puudožin kihlakunta: Puudoži
Vytegran kihlakunta: Vytegra

Vahvan karjalaisasutuksen luonnehtimaa kuvernementin länsiosaa, sen Aunuksen, Petroskoin ja Poventsan kihlakuntien aluetta, on Suomessa kutsuttu Aunuksen Karjalaksi.
Aiheesta muualla

Kuvia tai muita tiedostoja aiheesta Aunuksen kuvernementti Wikimedia Commonsissa
История Олонецкой губернии (Arkistoitu – Internet Archive) (Aunuksen kuvernementin varhaishistoriaa) (venäjäksi)
Олонецкая губерния (venäjäksi)
Anthology 1979–1982

| Anthology 1979–1982 Sarcofagus |
| --- | --- | --- |

Kokoelmalevyn tiedot
 Äänitetty : 1979–1982
 Julkaistu: 16. syyskuuta 2009
 Tyylilaji: heavy metal
 Levy-yhtiö: Rocket Records
Sarcofaguksen muut julkaisut
| Live in Studio 1979 2008 | Anthology 1979–1982 2009 |   |
Anthology 1979–1982 on suomalaisen heavy metal -yhtye Sarcofaguksen kokoelma-albumi. Se julkaistiin 16. syyskuuta 2009 levymerkillä Rocket Records.
Kappaleet

| --- | --- |
 CD 1 Go to Hell (1979) Go to Hell – 4.01  All Those Lies – 3.31 Cycle of Life (1980) Subconscious Penetrating – 4.20  Back to Black – 5.12  Here I Am – 3.35  Astral Flyer – 3.53  A) Go To Hell; B) Incarnation; C) Cycle Closes – 2.43  Clairvoyant – 3.25  Eternal Silence – 4.18  Feed Me – 3.04  Hermit – 3.42  You´re Talkin´ Too Much – 3.35 :  CD 2 Envoy of Death (1981) Envoy of Death – 4.44  The Deadly Game – 3.53  Wheels of Destruction – 4.36  Insane Rebels – 5.39  Die to Win – 5.02  Stolen Salvation – 4.03  Black Contract – 9.34 Moottorilinnut (1982) Metallinen sateenkaari – 3.44  Kuoleman kauppias – 3.14  1000 megawatin totuus – 4.17  Elävien hautausmaa – 4.05  Moottorilinnut – 3.05  Veistoksen ajatuksia – 3.12  Talo – 4.26  Megakone – 4.43 Bonus: Exciter – Automania (1986) Automania – 3.13  Homemade Hero – 3.07  Bounds Made of Lace – 4.23
Arvostelut

Imperiumi.net:
Aiheesta muualla

Anthology 1979–1982 discogs.com -sivustolla
Rocket Records (Arkistoitu – Internet Archive)
Albumi Anthology 1979–1982 Encyclopaedia Metallum -sivustolla (englanniksi)
Arawen taistelu

Kartta liittoutuneiden maihinnousuista.
Yhdysvaltalaistankkeja.
Arawen taistelu oli toisessa maailmansodassa liittoutuneiden ja Japanin joukkojen välillä 15. joulukuuta 1943 - 24. helmikuuta 1944 käyty taistelu Arawessa, Uudessa-Guineassa. Taistelu oli osa liittoutuneiden operaatio Cartwheelia. Japanilaiset osasivat odottaa hyökkäystä alueelle, ja olivat juuri keskittämässä sinne joukkoja joulukuussa 1943. Joukkojen keskittämisestä huolimatta liittoutuneiden hyökkäyksen alkaessa saarella oli vain vähän japanilaisjoukkoja, kun vahvistukset olivat vasta matkalla.
Valmistelu

Liittoutuneiden operaatio Cartwheelin tarkoituksena oli Japanin Rabaulin tukikohdan valtaaminen, minkä toteuttamiseksi tarvittiin lentokenttiä ja torpedoveneiden tukikohtia Cape Gloucesterista läntisestä Uudesta-Britanniasta. Operaatio nimettiin 22. syyskuuta "Dexterityksi". Yhdysvaltain maavoimien ilmavoimien kenraali George Kenney vastusti alkuperäistä suunnitelmaa, koska Gloucesterin lentokentän saattaminen käyttökuntoon kestäisi liian kauan ja hyökkäys Rabauliin voitiin hänen mukaansa toteuttaa muilta kentiltä. Asia päätettiin lopullisesti Brisbanessa 21. marraskuuta.
Joukot

8. aluearmeijan esikunta osasi varautua liittoutuneiden maihinnousuun Uudessa-Britanniassa ja lähetti 17. divisioonan vahvistukseksi alueelle
Taistelu

Yhdysvaltalaisjoukot valtasivat nopeasti rannikon onnistuneen maihinnousun jälkeen. Japanilaiset tekivät laajoja ilmaiskuja Araween maihinnousua seuranneina päivinä, ja joulukuun lopussa japanilaisten maajoukkojen tekemä vastaisku epäonnistui. Tammikuun puolessavälissä yhdysvaltalaisjoukot, joita oli tullut vahvistamaan tankkeja ja tykistö, onnistuivat saamaan japanilaisjoukot perääntymiskannalle nopealla hyökkäyksellä. Japanilaisjoukot pakenivat Arawen alueelta helmikuun loppuun mennessä, osana yleistä vetäytymistä läntisen Uuden-Britannian alueelta.
Käännös suomeksi
Mustameri

| Mustameri |
| --- | --- |

Valtiot:  Turkki, Bulgaria, Romania, Ukraina, Venäjä ja Georgia
Paikkakunta:  Euroopan ja Aasian rajalla
Koordinaatit:  43°25′N, 34°16′E
Laskujoki:  Bosporinsalmi 
Mittaustietoja
Pituus:  1 175  km
Leveys:  600  km 
Rantaviiva:  3 400  km 
Pinta-ala:  422 000 km²
Tilavuus:  547 000 km3 
Keskisyvyys:  1 253 m
Suurin syvyys:  2 210 m
 fiMustameri 
Mustameri on Kaakkois-Euroopan ja Vähän-Aasian välissä sijaitseva sisämeri. Sen rantavaltiot ovat Turkki, Bulgaria, Romania, Ukraina, Venäjä ja Georgia. Suurimmat siihen laskevat joet ovat Tonava, Dnepr ja Don. Pohjoisesta Mustaanmereen työntyy Krimin niemimaa, jonka itäpuolelle jää Asovanmeri-niminen lahti. Bosporinsalmi ja Marmaranmeri yhdistävät Mustanmeren Välimereen. Bosporinsalmi kulkee Istanbulin kaupungin läpi.
Maantiede

Mustanmeren pinta-ala on 422 000 km² ja leveimmillään se on 1 175 kilometriä. Syvin kohta on 2 210 metrin syvyydessä. Mustastamerestä virtaa Välimereen vuodessa Bosporinsalmen kautta 200 km³ vettä ja siihen virtaa sen valuma-alueilta 320 km³ vettä vuodessa. Mustanmeren valuma-alue käsittää lähes kolmanneksen Euroopan pinta-alasta.
Mustanmeren valuma-alueen pinta-ala on 2,5 miljoonaa neliökilometriä. Mustanmeren länsi- ja pohjoisrannikoilla erityispiirteenä on mereen laskevien jokien muodostamat kapeat merenlahdet eli limaanit.
Mustassameressä on vain muutama pieni saari, joista suurimmat ovat Käärmesaari ja Berezan.
Meritiede ja ekologia

Mustanmeren vesi on voimakkaasti kerrostunutta: pintavesi on suhteellisen vähäsuolaista mereen laskevien jokien ansiosta, 17–21 ‰, keskimäärin 18,3 ‰, mikä on runsaat puolet valtameren suolapitoisuudesta. Pintavesi lämpenee kesällä ja jäähtyy talvella. Harppauskerroksesta (50–150 m) meren pohjaan ulottuu alusveden alue, jossa on raskaampaa ja suolaisempaa Välimerestä peräisin olevaa vettä, jonka lämpötila on ympäri vuoden noin 9 celsiusastetta. Alusvesi ei juuri sekoitu pintaveden kanssa, ja sen happitilanne on huono. Suurin osa yli 200 metrin syvyydessä olevasta vedestä on lähes täysin hapetonta.
Mustanmeren eliöstö muuttuu nopeasti. Viime vuosina monet alkuperäiset nilviäiset ovat joutuneet väistymään Tyyneltämereltä kotoisin olevan, voimakkaasti leviävän Rapana venosa -petokotilon tieltä. Se lienee päässyt Mustallemerelle painolastitankeissa. Bulgarialaiset keräävät tätä jopa puolen kilon painoista kotiloa Mustastamerestä, pakastavat ja myyvät Japaniin.
Historia

Mustameri oli viimeisen jääkauden jälkeen makeavetinen järvi. Nykyinen yhteys suolaiseen Välimereen syntyi arvioiden mukaan 6 500–7 000 vuotta sitten. Antiikin kreikkalaiset käyttivät Mustastamerestä nimeä Eukseinos, joka tarkoittaa vieraanvaraista.
Suurimmat kaupungit

| Kaupunki | Valtio | Väkiluku |
| --- | --- | --- |
| Odesa |  Ukraina | 1 003 705 |
| Samsun |  Turkki | 639 930 |
| Varna |  Bulgaria | 500 076 |
| Constanța |  Romania | 491 498 |
| Sevastopol | kiistanlainen  Venäjä (de facto)   Ukraina  (de jure) | 379 200 |
| Sotši |  Venäjä | 343 334 |
| Trabzon |  Turkki | 293 661 |
| Novorossijsk |  Venäjä | 241 952 |
| Burgas |  Bulgaria | 223 902 |
| Batumi |  Georgia | 204 156 |
| Ordu |  Turkki | 190 425 |
Suurimmat kaupungit > Rantaviivat ja talousvyöhykkeet

| Valtio | Rantaviivan pituus (km) | Yksinomainen talousvyöhyke   (km2) |
| --- | --- | --- |
|  Turkki | 1 329 | 172 484 |
|  Ukraina | 2 782 | 132 414 |
|  Venäjä | 800 | 67 351 |
|  Bulgaria | 354 | 35 132 |
|  Georgia | 310 (ilman Abhasiaa 100) | 22 947 |
|  Romania | 225 | 29 756 |
|  Abhasia | 210 | - |
| Yhteensä | 5 800 | 460 084 |
Aiheesta muualla

Kuvia tai muita tiedostoja aiheesta Mustameri Wikimedia Commonsissa
Black Sea (Arkistoitu – Internet Archive) Tietoa Mustastamerestä. blacksea-education.ru (englanniksi) (venäjäksi)
Mustanmeren laaja valuma-alue.
Mustanmeren rantaa Krimillä
Kapea Bosporinsalmi yhdistää Mustanmeren Välimereen.
Asko Mäki

| Asko Mäki> Henkilötiedot |
| --- | --- |
Syntynyt: 10. huhtikuuta 1956 Turku
Poliitikko
Puolue:  SDP
Entiset puolueet:  SKDL, Suomen Kommunistinen Puolue, Vasemmistoliitto
Vaalipiiri:  Varsinais-Suomen vaalipiiri
Kotipaikka:  Turku
Asko Mäki (s. 10. huhtikuuta 1956) on turkulainen poliitikko ja kulttuurilautakunnan jäsen, siviiliammatiltaan yhteiskunnallisten aineiden opettaja. Hän oli yksi Vasemmistoliiton perustajajäsenistä vuonna 1990 ja Suomen Kommunistisen Puolueen (SKP) viimeinen pääsihteeri vuosina 1990–1992.
Mäki valmistui ylioppilaaksi Turun klassillisesta lyseosta vuonna 1975 ja Turun yliopistosta 1991.
Politiikassa

Mäki liittyi SKDL:n jäsenjärjestöön eli Suomen Demokraattiseen Nuorisoliittoon vuonna 1970 ollessaan vasta 14-vuotias. Liittyminen Suomen Kommunistiseen Puolueeseen edellytti muuttoa Helsinkiin, sillä vähemmistöläinen SKP:n Turun piiri ei hyväksynyt enemmistöläistä Mäkeä riveihinsä.
Mäki kohosi SKP:n pääsihteeriksi vuosiksi 1990–1992. Hän oli Vasemmistoliiton perustajajäsen vuonna 1990 ja vaikutti yhden kauden sen puoluehallituksessa. Vuosina 2012–2015 hän toimi Turun Vasemmistoliiton puheenjohtajana. Vuonna 2016 Mäki jätti myös Vasemmistoliiton ja loikkasi SDP:hen.
Anthology 2

| Anthology 2 The Beatles |
| --- | --- | --- |

Kokoelmalevyn tiedot
 Äänitetty : 15. kesäkuuta 1965–helmikuu 1995
 Julkaistu: 19. maaliskuuta 1996
 Tuottaja(t): George Martin, kappale "Real Love" John Lennon, Paul McCartney, George Harrison, Ringo Starr, Jeff Lynne
 Tyylilaji: Rock
 Kesto: 127.54
 Levy-yhtiö: EMI Apple, Capitol
The Beatlesin muut julkaisut
| Anthology 1 1995 | Anthology 2 1996 | Anthology 3 1996 |
Anthology 2 on The Beatles -yhtyeen kokoelmalevy, joka kuuluu The Beatles Anthology -sarjaan. Anthology 2 sisältää harvinaisuuksia, konserttitaltiointeja ja vaihtoehtoisia ottoja Help!-albumin levytyksistä Magical Mystery Tour -albumin ja vuoden 1968 alun levytyssessioihin, ennen kuin yhtye matkusti Intiaan. Sillä on myös vuonna 1995 äänitetty Paul McCartneyn, George Harrisonin ja Ringo Starrin uudelleentyöstämä alun perin John Lennonin kappale "Real Love". Albumi sisältää 45 kappaletta kahdella CD:llä.
Kappaleet

Kaikkien kappaleiden tekijät John Lennon ja Paul McCartney ellei toisin mainita.
Kappaleet > Levy 1

Real Love (Lennon)
Yes It Is (otot 2 & 14)
I'm Down (otto 1)
You've Got to Hide Your Love Away (otot 1, 2 & 5) (mono)
If You've Got Trouble (otto 1)
That Means a Lot (otto 1)
Yesterday (otto 1)
It's Only Love (otot 2 & 3) (mono)
I Feel Fine (Blackpool Night Out -televisioshow)
Ticket to Ride (Blackpool Night Out -televisioshow)
Yesterday  (Blackpool Night Out -televisioshow)
Help! (Blackpool Night Out -televisioshow)
Everybody's Trying to Be My Baby (live Shea Stadiumilla) (Carl Perkins)
Norwegian Wood (This Bird Has Flown) (otto 1)
I'm Looking Through You (otto 1)
12-Bar Original (leikattu otto 2) (Lennon, McCartney, George Harrison, Richard Starkey)
Tomorrow Never Knows (otto 1)
Got to Get You Into My Life (otto 5) (mono)
And Your Bird Can Sing (otto 2)
Taxman (otto 11) (Harrison)
Eleanor Rigby (ainoastaan jouset) (otto 14)
I'm Only Sleeping (harjoitus) (mono)
I'm Only Sleeping (otto 1) (mono)
Rock and Roll Music (live Nippon Budokan Hallissa) (Chuck Berry)
She's A Woman (live Nippon Budokan Hallissa)
Kappaleet > Levy 2

Strawberry Fields Forever (demosarja)
Strawberry Fields Forever (otto 1)
Strawberry Fields Forever (otto 7 & kappaleen muokkaus) (mono)
Penny Lane (otto 9)
A Day in the Life (otot 1, 2, 6 & orkesteri)
Good Morning Good Morning (otto 8)
Only a Northern Song (otot 3 & 12) (Harrison)
Being for the Benefit of Mr. Kite! (otot 1 & 2)
Being for the Benefit of Mr. Kite! (otto 7 & nauha)
Lucy in the Sky with Diamonds (otot 6, 7 & 8)
Within You Without You (instrumentaali) (Harrison)
Sgt. Pepper's Lonely Hearts Club Band (Reprise) (otto 5) (mono)
You Know My Name (Look Up the Number)
I Am the Walrus (otto 16)
The Fool On the Hill (demo) (mono)
Your Mother Should Know (otto 27)
The Fool on the Hill (otto 4)
Hello, Goodbye (otto 16)
Lady Madonna (otot 3 & 4)
Across the Universe (otto 2)
Auer

Autereinen sää
Auer, autere, päivänsavu eli aurinkousva on ilmassa leijuvaa kuivaa sameutta, joka huonontaa näkyvyyttä ja saa kaukaiset esineet näyttämään auringon suunnassa ruskeankellertäviltä, muualla sinisenharmailta. Autereinen ilma on Suomessa yleisintä kaakonpuoleisen ilmavirtauksen vallitessa. Tuuli tuo sitä Suomeen yleisimmin Balkanilta ja eteläiseltä Venäjältä. Autereen aiheuttavat pienet partikkelit joutuvat ilmaan muun muassa maanmuokkauksen, tulivuorenpurkausten tai saastepäästöjen myötä. Autereessa ilma on periaatteessa kuivempaa kuin ututilanteessa, mutta kosteuden lisääntyessä se alkaa tiivistyä auerpartikkelien pintaan, eikä yksikäsitteisesti voida sanoa, milloin auer muuttuu uduksi.
Ateljeerivi

Ateljeerivi on Kirmo Mikkolan suunnittelema ateljeetalo Järvenpäässä. Rakennus on valmistunut vuonna 1967 ja se edustaa 60-luvulle tyypillistä modernia, konstruktivistista tyylisuuntaa.[lähde? ] Talon asunnot ovat yksityisomistuksessa ja niissä on vuosien varrella asunut lukuisia tunnettuja suomalaisia taiteilijoita, graafikoita, arkkitehtejä ja muusikoita.
Ateliers de Construction Aéronautique de Zeebrugge

ACAZ C.2-tiedustelulentokone
Ateliers de Construction Aéronautique de Zeebrugge (ACAZ) (suom. Zeebruggen lentokonesuunnittelutoimisto) oli belgialainen lentokonetehdas, joka perustettiin 1923 Zeebruggessä ja alkoi toimintansa vuonna 1925 nimellä  ACAZ. Englannissa yhtiö tunnettiin nimellä ZACCO.
Professori Emile Allard ja Alfred Renard suunnittelivat vuonna  1924 yhtiön ensimmäisen kokometallisen lentokoneen, ACAZ T-2:n. Siitä valmistettiin prototyyppi 
SABCAlla, mutta sen myynti epäonnistui. Vuonna 1928 suunniteltiin tiedustelukone ACAZ C.2, josta asevoimat hankkivat ainoastaan prototyypin.
Yhtiö lopetti toimintansa vuonna 1933.
Anton (Saksi)

| Anton |
| --- | --- |
 Anton, Carl Christian Vogel von Vogelsteinin maalaama muotokuva.
Saksin kuningas
Valtakausi:  5. toukokuuta 1827 – 6. kesäkuuta 1836
Edeltäjä:  Fredrik August I
Seuraaja:  Fredrik August II

Syntynyt:  27. joulukuuta 1755 Pillnitz, Dresden, Saksin vaaliruhtinaskunta, Pyhä saksalais-roomalainen keisarikunta
Kuollut:  6. kesäkuuta 1836 (80 vuotta) Dresden, Saksin kuningaskunta, Saksan liitto
Puoliso:  Maria Karoliina Maria Teresia
Lapset:  Maria Ludovika Fredrik August Maria Johanna  Maria Teresia
Koko nimi:  Anton Clemens Theodor Maria Joseph Johann Evangelista Nepomuk Franz Xaver Aloys Januar
Suku:  Wettin
Isä:  Fredrik Kristian
Äiti:  Maria Antonia
Uskonto:  roomalaiskatolinen
Anton (27. joulukuuta 1755 – 6. kesäkuuta 1836) oli Saksin kuningas vuosina 1827–1836.
Suku

Anton oli Saksin vaaliruhtinas Fredrik Kristianin nuorempi poika. Koska hänen veljensä, Saksin kuningaskunnaksi korottanut Fredrik August I, ei saanut perillistä, tuli Anton tämän kuoltua 71-vuotiaana hallitsijaksi.
Kuningas

Anton oli maltillinen, mutta uskonnolliseen mystiikkaan ja katolilaisuuteen kallistunut kuningas, jonka hallinnon teki epäsuosituksi varsinkin vallan keskittyminen taantumukselliselle ministeri Detlev von Einsiedelille. Kun europpalaisen vallankumousvuoden aikana myös Leipzigissa ja Dresdenissä puhkesi syyskuussa 1830 mellakoita, Anton päätti lepytellä alamaisiaan erottamalla Einsiedelin ja ottamalla veljenpoikansa Fredrik Augustin kanssahallitsijakseen. Fredrik Augustin johdolla laadittiin vuoden 1831 perustuslaki.
Avioliitot ja lapset

Antonin ensimmäinen puoliso vuonna 1781 oli Savoijin prinsessa, kuningas Viktor Amadeus III:n ja Espanjan infanta Maria Antonia Fernandan (1729–1785), joka oli kuningas Filip V:n ja Elisabet Farnesen nuorin tytär, nuorin tytär Maria Carolina (1764–1782), joka kuoli jo vuosi avioliiton solmimisen jälkeen. Anton meni vuonna 1787 uudelleen naimisiin Toscanan suurherttua Leopold I:n (myöhempi keisari Leopold II) tyttären Maria Teresian kanssa, mutta heidän lapsistaan kukaan ei elänyt aikuiseksi.
Perintö

Antonin kuoltua siten lapsettomana vuonna 1836 kruunu periytyi Fredrik Augustille.
Aiheesta muualla

Kuvia tai muita tiedostoja aiheesta Anton (Saksi) Wikimedia Commonsissa
Aunuksen ryhmä

Aunuksen ryhmä on lakannut olemasta. Komentajan, kenraaliluutnantti Talvelan läksiäistilaisuudesta ja lähdöstä: Komentaja hyvästelee majuri Vilankaa. Hämekoski 19. heinäkuuta 1944. SA-kuva
Aunuksen ryhmä oli Suomen armeijan sotatoimiyhtymä jatkosodassa. Ryhmä perustettiin 1. maaliskuuta 1942 hyökkäysvaiheen päätyttyä lakkautetun Karjalan armeijan joukoista. Ryhmä lakkautettiin 18. heinäkuuta 1944.
Perustaminen

Päämaja antoi käskyn Karjalan armeijan lakkauttamisesta ja nimen muuttamisesta Aunuksen ryhmäksi (Aun. R) 25. helmikuuta 1942. Aunuksen ryhmään käskettiin V, VI ja VII armeijakunta sekä saksalainen 163. divisioona. Käskyssä toimeenpanohetkeksi oli määrätty 1. maaliskuuta 1942 kello 12.00.
Yksiköt perustamishetkellä:
V armeijakunta
7. divisioona
divisioonalle alistettuna 3./LinP 8, KevPsto 10, RsPsto 1
11. divisioona
divisioonalle alistettuna Syvärin LinPsto 3
armeijakunnalle alistettuna LinPsto 2, Lke 1/5. RPr, 8. ja 17. TK/5. RPr
VI armeijakunta
5. divisioona
divisioonalle alistettuna JR 22, 3., 4. ja 5. ErLinK, RsPsto 2, RsPsto 14, 2./JärPsto 3, Syvärin LinPsto 1
17. divisioona
divisioonalle alistettuna RjP 4, 19. TykK, Syvärin LinPsto 2
armeijakunnalle alistettuna RjP 3
VII armeijakunta
Ryhmä Oinonen
RO:lle alistettuna LinP 10, 3. ja 13. TykK, II/KTR 5, KevPsto 13, ErLinPtri
armeijakunnalle alistettuna 5. RPr (pois lukien V AK:lle alistetut osat), PsPr, JR 26 (pois lukien I ja III pataljoona), A-HSP
163. divisioona
divisioonalle alistettuna JR 50, PstJP, II/KTR 4, RsPsto 4
ryhmälle alistettuna LeLv 12
Komentajat

kenraaliluutnantti Karl Lennart Oesch 1. maaliskuuta 1942 – 14. kesäkuuta 1944
kenraaliluutnantti Paavo Talvela 14. kesäkuuta – 18. heinäkuuta 1944
Käännös suomeksi
Ateljeetalo Pesula

| Ateljeetalo Pesula, Hatanpään kartanon entinen pesula |
| --- | --- |
 Ateljeetalo Pesula, Bertel Strömmerin suunnittelema itäpääty vuonna 2010.
Osoite:  Hatanpäänkatu 8, Pehkiönkuja 2
Sijainti:  Tampere, Suomi
Koordinaatit:  61°29′07″N 23°45′11″E﻿ / ﻿61.48518°N 23.75294°E﻿ / 61.48518; 23.75294
Rakennustyyppi:  Rakennus
Tyylisuunta:  osin funktionalismi
Suunnittelija:  länsiosa: tuntematon, itäosa: Bertel Strömmer
Valmistumisvuosi:  1800-luvun loppu, 1934
 fiAteljeetalo Pesula, Hatanpään kartanon entinen pesula 
  
Ateljeetalo Pesula on Hatanpään pohjoisosassa Pyhäjärven rannassa sijaitseva punatiilinen rakennus. Länsipääty on rakennettu 1800-luvun lopulla, Bertel Strömmerin suunnittelema laajennus 1934. Rakennus on suojeltu asemakaavalla. Vanha osa on Hatanpään vanhimpia rakennuksia.
Hatanpään kartanon pesulaksi rakennettu talo toimii nykyisin Tampereen Taiteilijaseuran työhuoneina.
Alun perin rakennuksen alakerrokseen sijoitettiin pesutupa ja kuivaushuone sekä useita sisäänkäyntejä. Ullakkokerroksen molemmissa päädyissä oli viisi kaari-ikkunaa, joista keskimmäinen muita suurempi.
Rakennusta pidennettiin 20 metriä Bertel Strömmerin suunnittelemassa laajennuksessa vuonna 1934. Uuden osan yksityiskohdissa, kuten ikkunoissa näkyy funktionalismi, vaikka laajennus myötäileekin vanhan osan henkeä.
Nykyisin vanhan osan alakerrassa on lautalattia ja vanha kappaholvikatto. Uuden osan katot ovat betonia, jossa laudoituspinta on näkyvissä.
Ovet ovat puupeiliovia, joissa on 5 vaakapeiliä uudessa osassa, vanhan osan peiliovissa taas on neljä pystypeiliä ja keskellä yksi vaakapeili.
Pesularakennus muutettiin vuonna 1986 taidekonservointitiloiksi Jukka Hagmanin suunnittelemana. Vanhimpaan osaan sijoitettiin puutyöhuone, laajennukseen konservointia, pesutiloja sekä toimisto- ja arkistohuoneita.
Pesularakennuksen 1800-luvulla rakennettu länsipääty.
Rakennuksen julkisivu etelän suuntaan.
Astaroth

Astaroth on paholaisen alainen demoni juutalais-kristillisessä mytologiassa. Nimi on foiniakalais-seemiläistä alkuperää, alkujaan lähtöisin mesopotamialaisesta sodan jumalattaresta Ištarista.
Oheinen Astarothin merkki koristaa yhdysvaltalaisen metalliyhtye Toolin Ænima-levyä.
Kuvagalleria

Astarothin tunnus
Astarothia esittävä piirros kirjasta Dictionnaire Infernal
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Atelinae

| Hämähäkkiapinat |
| --- | --- |
 Geoffroynhämähäkkiapina (Ateles geoffroyi)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Yläheimo::  Apinat Simiiformes
Heimo::  Hämähäkkiapinat Atelidae
Alaheimo::  Hämähäkkiapinat Atelinae  Gray, 1825
Suvut ja lajit
 Ateles Ateles belzebuth - villahämähäkkiapina  Ateles chamek - acrenhämähäkkiapina  Ateles fusciceps - kolumbianhämähäkkiapina  Ateles geoffroyi - hämähäkkiapina  Ateles marginatus - viiksihämähäkkiapina  Ateles pansicus - mustahämähäkkiapina  Brachyteles - murikit Brachyteles arachnoides - muriki  Brachyteles hypoxanthus  Lagothrix - villa-apinat Lagothrix flavicauda - punavilla-apina  Lagothrix lagothrica - harmaavilla-apina  Oreonax 
Infobox OKVirheellinen NIMI-arvo: 
Hämähäkkiapinat (Atelinae) on Etelä-Amerikassa elävä hämähäkkiapinoiden alaheimo.
Anton Oskar Forsman

Anton Oskar Forsman (17. tammikuuta 1850 Pihlajavesi – 2. maaliskuuta 1914 Keuruu) oli suomalainen rehtori, lyseon lehtori ja kirjallisuuden suomentaja, joka käytti nimimerkkiä A.O.F.
Forsmanin vanhemmat olivat Ylistaron kappalainen, varapastori Gustaf Erik Forsman ja tämän toinen puoliso Lovisa Wilhelmina Wahlstein. Hän pääsi ylioppilaaksi 1868 Vaasan lukiosta ja valmistui Helsingin yliopistosta filosofian kandidaatiksi ja maisteriksi 1873.
Anton Oskar Forsman toimi 1875–1884 Oulun suomalaisen yksityislyseon rehtorina ja myöhemmin hän oli Oulun suomalaisen lyseon latinan ja kreikan kielen lehtorina 1891–1908. Eläkevuosinaan hän asui Keuruulla omistamassaan Rauhalan talossa.
Forsman oli naimisissa vuodesta 1874 Maisi (Maria) Helena Fineliuksen (k. 1914) kanssa. Heillä oli viisi lasta, joista Aarne Forsman (1884–1921) oli ahkerana harrastajavalokuvaajana tunnettu rautatievirkailija.